b'\n_START_ARTICLE_\nJames S. Wadsworth\n_START_SECTION_\nTidlige \xc3\xa5r\n_START_PARAGRAPH_\nWadsworth blev f\xc3\xb8dt i landsbyen Geneseo i staten New York. Hans for\xc3\xa6ldre var velhavende. Hans far ejede en af de st\xc3\xb8rste samlinger af opdyrket jord i staten, og den unge Wadsworth blev optr\xc3\xa6net til at udfylden opgave han ville arve. Han gik p\xc3\xa5 b\xc3\xa5de Harvard University og Yale University, studerede jura og blev anerkendt som advokat, men havde ingen planer om at praktisere. Han brugte det meste af sit liv p\xc3\xa5 at styre sin families ejedomme. Ud af en f\xc3\xb8lelse af at "adel forpligter" blev han filantrop og gik ind i politik. F\xc3\xb8rst som Demokrat, og derefter som en af stifterne af Free Soil partiet som tilsluttede sig Republikanerne i 1856. I 1861 var han medlem af fredskonferencen i Washington D.C., en uofficiel samling af moderate fra Nord og Syd, som fors\xc3\xb8gte at undg\xc3\xa5 krig. Efter at krigen var blevet uundg\xc3\xa5elig, s\xc3\xa5 han det som sin pligt at melde sig som frivillig.\n_START_SECTION_\nBorgerkrigen\n_START_PARAGRAPH_\nSelv om han ikke havde nogen form for milit\xc3\xa6r erfaring blev Wadsworth udpeget til generalmajor i staten New Yorks milits ved krigens begyndelse. Han gjorde tjeneste som en civil frivillig hj\xc3\xa6lper for generalmajor Irvin McDowell i det F\xc3\xb8rste slag ved Bull Run i juli 1861. McDowell anbefalede, at han skulle have kommandoen over en styrke, og den 9. august 1861 blev James Wadsworth udn\xc3\xa6vnt til brigadegeneral. I oktober fik han kommando over en brigade i McDowell\'s division i Army of the Potomac._NEWLINE_Fra marts til september 1862 havde Wadsworth kommandoen over Washington milit\xc3\xa6rdistriktet. Under forberedelsen af generalmajor George B. McClellan\'s Peninsula kampagne, beklagede Wadsworth sige til pr\xc3\xa6sident Abraham Lincoln over at han havde for f\xc3\xa5 tropper til at forsvare hovedstaden, p\xc3\xa5 grund a McClellan\'s planer om at tage en stor del af dem med sig til Virginia halv\xc3\xb8en. Lincoln omgjorde McClellan\'s plan, og afsatte et helt korps til forsvaret af Washington. Dette f\xc3\xb8rte til d\xc3\xa5rligt blod mellem McClellan og Wadsworth. Da han ikke s\xc3\xa5 nogen fremtid i at g\xc3\xb8re tjeneste i McClellan\'s h\xc3\xa6r lod Wadsworth sig opstille til valget som guvern\xc3\xb8r i New York som modkandidat til Demokraten Horatio Seymour, som var modstander af krigen. Wadsworth ville dog ikke tage orlov for at f\xc3\xb8re valgkamp, og han tabte valget._NEWLINE_Efter at McClellan havde forladt Army of the Potomac, efter det alvorlige nederlag for Unionen i Slaget ved Fredericksburg, blev Wadsworth udpeget til kommand\xc3\xb8r for 1st Division i I Korps, hvor han erstattede Generalmajor George G. Meade, som var blevet forfremmet til at lede V korps._NEWLINE_Han var en flot divisionskommand\xc3\xb8r, slank og energisk i en alder af 56 \xc3\xa5r, snehvidt h\xc3\xa5r med store hvide uldtottede bakkenbarder svingende en officerssabel fra den amerikanske uafh\xc3\xa6ngighedskrig. Han blev beundret af mange i sin ny division fordi han brugte meget energi p\xc3\xa5 at sikre, at hans m\xc3\xa6nd fik tilstr\xc3\xa6kkelige rationer og blev ordentligt indkvarteret. De var ogs\xc3\xa5 imponerede af, at han br\xc3\xa6ndte s\xc3\xa5 meget for Unionens sag, at han havde opgivet et komfortabelt levned for at g\xc3\xb8re tjeneste i h\xc3\xa6ren uden betaling._NEWLINE_Wadsworth\'s division\'s f\xc3\xb8rste pr\xc3\xb8ve i kamp under hans kommando var i Slaget ved Chancellorsville i maj 1863. Hans havde en usikker start da han man\xc3\xb8vrerede sine tropper over Rappahannock floden nedenfor Fredericksburg og det endte med at de kun tog mindre del i slaget. Hans indsats i Slaget ved Gettysburg var langt mere betydningsfuld. Hans division ankom i fortroppen af John F. Reynolds\'s I Korps den 1. juli 1863, og var en stor del af byrden af Sydstatsh\xc3\xa6rens voldsomme angreb den morgen og eftermiddag. De holdt ud mod angreb b\xc3\xa5de fra vest og nord, hvilket gav Army of the Potomac tid til at bringe tilstr\xc3\xa6kkelige styrker frem til at kunne holde det h\xc3\xb8jereliggende terr\xc3\xa6n syd for byen og til sidst vinde slaget. Da divisionen hastigt trak sig tilbage gennem byen til Cemetery Hill sidst p\xc3\xa5 eftermiddagen, havde den lidt tab p\xc3\xa5 over 50%. Trods disse tab sendte Wadsworth to regimenter af sted for at forst\xc3\xa6rke forsvaret af Culp\'s Hill p\xc3\xa5 slaget 2. dag._NEWLINE_I korps havde lidt s\xc3\xa5 kraftige tab ved Gettysburg, at da Army of the Potomac blev reorganiseret i marts 1864 blev de overlevende regimenter spredt mellem andre korps. Efter 8 m\xc3\xa5neders frav\xc3\xa6r blev Wadsworth udn\xc3\xa6vnt til kommand\xc3\xb8r for 4th Division i V Corps. Det taler godt om hans indsats ved Gettysburg, for nogle af hans samtidige blev efterladt uden kommando, da h\xc3\xa6ren blev reorganiseret. Ved begyndelsen af generall\xc3\xb8jtnant Ulysses S. Grant\'s Overland-kampagne, f\xc3\xb8rte Wadsworth sin division ved Slaget ved the Wilderness. Han blev d\xc3\xb8deligt s\xc3\xa5ret i hovedet den 6. maj 1864, og fanget af styrker fra Sydstaterne._NEWLINE_Wadsworth d\xc3\xb8de to dage senere p\xc3\xa5 et felthospital. Han ligger begravet p\xc3\xa5 Temple Hill Cemetery i Geneseo, New York. Dagen f\xc3\xb8r han blev s\xc3\xa5ret, blev han forfremmet til generalmajor i den frivillige h\xc3\xa6r, men denne udn\xc3\xa6vnelse blev tilbagekaldt, og han blev i stedet posthumt udn\xc3\xa6vnt til midlertidig generalmajor med virkning fra 6. maj 1864, for sin tjeneste ved Gettysburg og Wilderness.'